Измене и допуне Плана генералне регулације за седиште јединице локалне самоуправе насељено место Баточина су:

1. Променити трасу локалне саобраћајнице која има везу за државним путем I б реда број 24 Крагујевац – Баточина, у насељу Лозница. Саобраћајница се налази у просторној целини 1.8, зона 4. Будућа саобраћајница ишла би преко следећих парцела означених као: 2015/2, 2000, 1999, 1994, 1995, 1997 све КО Баточина (варошица).
2. У просторној целини 1.1 се налази стара фирма текстилне индустрије „Трикотажа“ и део у ком је лоцирана требало би да се промени у пословну зону или урбано-производно-привредну зону. По ПГР је зона за становање високих густина. Парцеле за које би се мењао обухват и намена су означене као: кп.бр. 25/19, 25/2, 25/3.
3. У зони где се налази фирма „Грах аутомативе“ је просторна целина 2.3, предвиђена као зона рекреативног зеленила. Променити намену у делу где је комплекс фабрике и део парцеле означене као 1435 КО Баточина (варошица) на којој су објекти ове фирме и кп. бр. 1495 КО Баточина (варошица) припојити индустријској зони – просторној целини 2.1. која је индустријска зона „Запад“.
4. Део зоне заштитног зеленила у зони 7 чине парцеле које се користе у пољопривредне сврхе и које су по начину коришћења њиве 1.класе, ушле су у обухват шуме Рогот и то парцеле означене као: кп.бр. 461, 460, 459/1, 459/3, 459/2 све у КО Баточина (варошица).
5. Евидентирати и означити у плану објекте комуналне и техничке инфрастуктуре ( трафостанице, хлорну станицу, локације црпних станица канализације...)
6. Промена намене у зони 1.5. Део који је предвиђен за градску пијацу и комуналне објекте проширити на целу парцелу означену као кп.бр. 150/6 КО Баточина (варошица).
7. Проширење зоне трга на део који је под платоом који се налази у просторној целини 1.0. Нови проширени обухват је на следећим парцелама : део кп.бр. 57, кп.бр.43/2, део кп.бр. 24/3, део кп.бр. 62, кп.бр. 63/4, кп.бр.64/2, кп.бр. 65/2, кп.бр.66/2, кп.бр. 144/4.
8. У зони 1 и просторној целини 1.4, део који је намењен за сквер - зелене површине променити у зону за становање средњих густина и то на парцелама означеним као кп.бр. 130/9, 130/10, 130/11, 130/12, 126/12, 126/13, 126/14 КО Баточина (варошица). На парцелама постоје изгађени стамбени објекти и објекти осталих намена који нису уписани.
9. У зони 3, просторној целини 3.4 на целој површини парцеле означене као кп.бр. 204 КО Баточина (варошица) у плану је назначено подручје намењено за сквер. Потребно је променити намену за поменуту парцелу у подручје рекреативног парка и зеленила.
10. У просторној целини 4.10 у обухвату су три катастарске парцеле означене као 502/2, 502/1 и 501/4 које су јавној својини општине Баточина и на којима би било идеално да се организује простор за Спортско рекреативни центар са стамбено-спортско-забавним-трговинским услугама са простором за паркирање аутомобила који је већ планиран у просторној целини 5.2. која се простире преко парцела које су у приватној својини. Површина у којој је просторна целина 5.2 могла би да се одреди за неке друге намене нпр. становање средњих густина, услуге, јавне службе, јавно зеленило.
11. У просторној целини 8.2, у улици Карађорђева од катастарске парцеле 2473 и 2472 па све до 2589 и 2591 све у КО Баточина (варошица) гледано у смеру ка селима Доброводица и Кијево са леве стране, обухват се води као пољопривредно а земљиште. Променити намену тог дела у становање ниских густина-рурално становање свуд где има изграђених објеката, баш као што је намена земљишта паралелно са друге стране улице.
12. Смањити површине обухватa индустријске зоне 6.
13. Формирати и означити саобраћајницу која би требало да иде преко кп.бр. 2162, 2161, 2160 која би водила до паркинг простора за аутомобиле у просторној целини 4.8 на делу кп.бр. 2164 све парцеле у КО Баточина (варошица).